Az 1963-as afrikai nemzetek kupája utáni húsz évet a háborús feszültségek hatására imbolygó labdarúgóélet változatossága jellemezte, amely a válogatott számos visszalépését és a labdarúgás minőségének romlását eredményezte. A fokozatos hanyatlás folyamata az 1970-es afrikai nemzetek kupáján elért bronzérem után fékeződni látszott, de főként a Haszan el-Sázli csatártehetségére épülő csapat két évvel később, nagy meglepetésre nem tudta kiharcolni a kontinensviadalon való részvételt. A folyamatot az Egyiptomi labdarúgó-szövetség több barátságos mérkőzés szervezésével próbálta megállítani. Törekvésük az 1974-es afrikai nemzetek kupája bronzérmével csúcsosodott ki köszönhetően a későbbi szövetségi kapitány, Haszan Seháta kiváló játékának.